14th International Conference on Religion & Spirituality in Society, Institute of Religious Studies, Complutense University of Madrid, Spain, 23-24 May 2024

Special Focus

Spaces, Movement, Time

Religions at Rest and in Movement

THEME 4: THE POLITICS OF RELIGION

 July 202323

**נרטיבים מקראיים ביצירה 'סיפורה של שפחה'**

**תקציר**

ב-1985 פרסמה הסופרת הקנדית מרגרט אטווד רומן דיסטופי המתאר חזון מפחיד בו הדמות הראשית והמספרת, אופרד, מסבירה את העולם בו היא חיה: גלעד, מדינה בעלת מבנה טוטליטרי שנשלט על ידי אליטה צבאית גברית. הרומן מצביע על האופן שבו קנאות דתית ופוליטית מלבה אי שוויון חברתי, צנזורה והגבלת זכויות הפרט. רומן זה עובד לטלוויזיה, קולנוע, רדיו ובמה ונתן השראה לנשים שנלחמות על זכויותיהן כנגד כוחות שמרניים במדינות רבות ברחבי העולם. ניתוח ביקורתי של הנראטיבים המקראיים ביצירה מציע חשיבה ביקורתית אודות תפקידה של הדת והפוליטיקה שלה בהתהוות מבנים תרבותיים אלו במערב.

במחקר זה אבחן את המימד ההרמנויטי של התנ"ך ביצירה 'סיפורה של שפחה'. באמצעות ניתוח פרשני, אתי -פילוסופי, המתמקד בתפקידה של הדת ובעיקר בתפקידו של הסיפור המקראי – הטקסט המכונן של תרבות המערב – כמקור עמוק של הפטריארכיה במערב במשך מאות שנים ואחשוף את הנרטיבים המקראיים עליהם מתבססת היצירה.

האישה כשיפחה הינו מוטיב מרכזי ביצירה, באמצעותו, מזכירה לנו מרגרט אטווד שאנו יכולים למצוא את המוטיב הזה של האישה כשיפחה גם במסורת התרבותית של העולם המערבי המתבסס על נושא השפחות במקרא. רוב הספר מוקדש לשיעבוד הכרוך במצב זה. האישה ביצירה מופיעה כקניינו המלא של הגבר ואף ניתוח רעיון זה מוביל אותנו לבסיס המקראי – כמו מוטיבים נוספים אחרים.

חשיפת מקורם של הנרטיבים התרבותיים בהקשר של היחס לנשים בהיסטוריה של המערב תורמת לחשיבה הביקורתית שלנו ביחס לתבניות החשיבה העכשוויות בתרבות המערב באופן כללי וביהדות בפרט.